Lasten ja mamman maailma -näyttely Nastolan kirjastossa
2026-09-01 - 2026-09-30 | Nastolan kirjasto, Toritie 6, Lahti, Päijät-Häme, 15550, Suomi
Lasten ja mamman maailma -näyttely on esillä Nastolan kirjastossa 1.9.–30.9. Tervetuloa katselemaan veikeitä maalauksia!

Kaksikielinen satutuokio Mukkulan kirjastossa - قراءة القصص باللغة الفنلندية المتوسطة
2026-09-07 17:00 - 17:30 (Europe/Helsinki) | Mukkulan kirjasto, Tuhtokatu 2a, Lahti, 15240, Suomi
Maanantaina 7.9. klo 17.00-17.30 Mukkulan kirjaston Monitoimitilassa.

Kerran kuussa luemme tarinoita lapsille kahdella kielellä, suomeksi ja arabiaksi.
Tervetuloa kuuntelemaan, osasit sitten suomea, arabiaa tai molempia! Syksyn suomi-arabia satutuokiot ovat kerran kuussa maanantaisin 7.9., 5.10., 9.11., 7.12.

أوقات قراءة القصص فنلندي-عربي
يوم الاثنين لمرة واحدة في الشهر7.9., 5.10., 9.11., 7.12.

العنوان: مكتبة موكولا Tuhtokatu 2 A, Lahti

Siirtokuvapaja alakoululaisille Lahden pääkirjastossa
2026-09-07 17:00 - 20:00 | Lahden pääkirjasto, Kirkkokatu 31, Lahti, 15140, Suomi
Maanantaina 7.9. klo 17–20 Lahden pääkirjaston lasten alueella järjestetään siirtokuvapaja lapsille.
Mikä on sinun lempisanasi tai lempikirjahahmosi? Tässä pajassa pääset suunnittelemaan oman siirtokuvan. Siirtokuva voidaan tehdä iholle, ja se on väliaikainen: kuva kestää iholla noin 1-2 päivää.
Paja on suunnattu alakouluikäisille. Voit tulla mukaan pajaan myös alkamisajan jälkeen. Pajalaisten siirtokuvat piirtää puhtaaksi Ella Eroglu sitä mukaa, kun suunnitelmat valmistuvat.

Lahden pääkirjaston lukupiiri
2026-09-07 18:00 - 19:00
Maanantaina 7.9. klo 18–19 Lahden pääkirjaston Päijät-Häme-huoneessa (2. krs).
Tervetuloa avoimeen lukupiiriin! Voit tulla mukaan niin monelle kerralle kuin sinulle sopii. Lainaa kirja, lue se ja tule mukaan keskustelemaan lukukokemuksesta. Lukupiirin vetäjänä kirjastonhoitaja Anniina Ylinen.
Syksyn kirjat:

7.9. Laura Lähteenmäki: Marian kirja
5.10. Emi Yagi: Tyhjyyspäiväkirja
2.11. Roy Jacobsen: Näkymättömät
7.12. Chloe Dalton: Ystävänä jänis

Kirjavat rivit Liipolan kirjastossa
2026-09-08 10:00 - 11:00 | Liipolan kirjasto, Ostoskatu 3, Lahti, 15500, Suomi
Tiistaina 8.9. klo 10 Liipolan kirjastossa.
Tehdään käsitöitä, jaetaan ohjeita ja kuunnellaan novelleja, aikaa jää myös yleiselle keskustelulle.
Kerralla tarjolla kirjavinkkausta!

Syksyn kokoontumiskerrat ovat tiistaisin 8.9., 6.10., 3.11. ja 1.12.2026.

Kielikahvila äideille ja lapsille Lahden pääkirjastossa
2026-09-08 10:00 - 11:00
Tiistaina 8.9. klo 10–11 Lahden pääkirjaston Päijät-Häme-huoneessa (2. kerros).
Osaatko jo vähän suomea?
Harjoitellaan yhdessä:
puhumme, luemme ja kirjoitamme suomeksi.
Ryhmä on ilmainen ja kaikille avoin.
Voit ottaa lapsesi mukaan ryhmään.
Ei tarvitse ilmoittautua etukäteen.
Suomenkieliset juttukaverit ovat myös toivottuja!
Tervetuloa mukaan!

Kirjastokerho alakoululaisille Lahden pääkirjastossa
2026-09-08 13:00 - 15:00 | Lahden pääkirjasto, Kirkkokatu 31, Lahti, 15140, Suomi
Tiistaina 8.9. klo 13–15 Lahden pääkirjaston lasten alueella järjestetään syksyn ensimmäinen kirjastokerho.
Kerho on suunnattu alakoululaisille ja siellä pelaillaan, luetaan ja vietetään aikaa yhdessä ohjatusti. Ei ennakkoilmoittautumista, tervetuloa mukaan!
Kirjastokerhoa järjestetään joka toinen tiistai: 8.9., 22.9., 6.10., 20.10., 3.11., 17.11., 1.12. ja 15.12. Katso myös Kirjastokerhot Lahden kirjastoissa -sivu.

Nastolan kirjastokerho
2026-09-08 13:00 - 15:00 | Nastolan kirjasto, Toritie 6, Lahti, Päijät-Häme, 15550, Suomi
Joka toinen tiistai klo 13.00–15.00 Nastolan kirjastossa (parittomat viikot)

Kerhossa pelaillaan, luetaan ja vietetään aikaa yhdessä ohjatusti.
Ei ennakkoilmoittautumista, tervetuloa mukaan!

Syksyn kerhokerrat 8.9., 22.9., 6.10., 3.11., 17.11., 1.12. ja 15.12.
(Huom. Kerho ei kokoonnu syyslomalla)

Digiopastuspäivystys Lahden pääkirjastossa
2026-09-08 13:00 - 15:00, 2026-09-10 10:00 - 12:00 | Lahden pääkirjasto, Kirkkokatu 31, Lahti, 15140
1.9.–10.12.
Tiistaisin (klo 13.00–15.00) ja torstaisin (klo 10.00–12.00).
Lahden pääkirjasto, Laaksokadun puoleinen aula.
Digiopastuspäivystys tarjoaa maksuttoman mahdollisuuden käydä kysymässä neuvoja tietotekniikan ja internetin peruskäytössä, kirjaston sähköisten palveluiden käytössä sekä tiedonhaussa. Opastajina toimivat kirjaston mediaohjaajat. Ota mukaan oma tabletti, kannettava tietokone tai älypuhelin.
Palvelurajat: kirjaston henkilökunta ei tee asiakkaan puolesta hakemuksia, ostoja tai muita tilisiirtoja eikä opasta pankkiasioinnissa tai muissa vahvaa tunnistautumista vaativissa palveluissa. Laitteen täytyy olla valmiiksi asennettu ja ehjä; emme korjaa rikkoutuneita laitteita.

Litteraturklubben – kirjakeskustelua kahdella kielellä
2026-09-08 17:00 - 18:00 | Lahden pääkirjasto / monitoimitila (2.krs)
Tiistaina 8.9. klo 17-18 Lahden pääkirjaston Monitoimitilassa kirjallisuudesta keskustellaan kahdella kielellä, suomeksi tai ruotsiksi. Myös kirjat voi lukea valitsemallaan kielellä. Syyskuun kirja on Märta Tikkanen: Suurpyytäjä / Storfångaren. Loppusyksyn kokoontumiskerrat ovat tiistaisin 13.10. / 10.11. ja 8.12. Syksyn kirjat ovat Märta Tikkanen: 8.9. Suurpyytäjä / Storfångaren, 13.10. Ingeborg Arvola: Jäämeren laulu / Kniven i elden, 10.11 Lena Andersson: Tutkielma inhimillisestä käyttäytymisestä / Studie i mänskligt beteende ja 8.12. Ane Riel: Pihka / Kåda. Ruotsinkieliset kirjat voi tilata maksutta kaukolainaksi. Tervetuloa vaikkapa virkistämään ruosteista kouluruotsia! Yhteistyössä Lahden Pohjola-Norden.

Sysmän kirjaston lukupiiri
2026-09-08 17:00 - 18:30 | Sysmän kirjasto, Valittulantie 5, Sysmä, 19700, Suomi
Tiistaina 8.9. klo 17.00 Sysmän kunnankirjastossa. Rento ja iloinen, kaikenlaisille lukijoille sopiva lukupiiri kokoontuu kerran kuukaudessa. Varaa kuukauden kirja ja tule jakamaan lukukokemuksesi muiden kanssa. Voit tulla mukaan yhden kerran tai silloin tällöin, lukupiiriin ei tarvitse erikseen ilmoittautua. Lukupiiriä vetää kirjastonjohtaja Riikka Junttila. Lämpimästi tervetuloa mukaan!
Syksyn 2026 lukupiirikirjat ovat Ti 8.9. Fei Ge: Näkymättömyysviitta, Ti 13.10. Tiina Laitila Kälvemark: Valon ja pimeän sonaatit, HUOM! Ke 18.11. klo 14-16 Päijät-Hämeen kesäyliopiston etäluento: Kirjailija Minna Rytisalo: Kirjailijan työstä ja tuotannosta. Lue mikä tahansa Rytisalon romaani ja osallistu luennolle. Tällä kerralla ei ole ohjattua lukupiirikeskustelua. Ti 15.12. Herta Müller: Tänään en halunnut tavata itseäni

Heinolan digiopastus lehtisalissa
2026-09-09 10:00 - 12:00 | Lehtisali, Virtakatu 1, HEINOLA, 18100, Suomi
Keskiviikkona 9.9.2026 klo 10 - 12 Heinolan kirjaston lehtisalissa, osoitteessa Virtakatu 1.
Tietoteknistä opastusta puhelimen tai muun älylaitteen sekä tietokoneen käytössä. Kävijät opastetaan tulojärjestyksessä. Voit ottaa oman laitteen mukaan, tai harjoitella kirjaston laitteilla.

Lukukoira Lenny Mukkulan kirjastossa
2026-09-09 11:00 - 12:00 | Mukkulan kirjasto, Tuhtokatu 2a, Lahti, 15240, Suomi
Keskiviikkona 9.9. klo 11.00 Mukkulan kirjastossa.

Lukuhetki lukukoiralle tarjoaa lapselle rauhallisen ja turvallisen tilaisuuden lukea ääneen kenenkään tuomitsematta tai häiritsemättä. Yhden lukijan lukuhetki kestää 10–15 minuuttia. Lukukoiramme Lenny on iloinen ja ihmisrakas samojedinkoira.

Varmista lukuhetkesi ilmoittautumalla etukäteen mukkula.kirjasto@lahti.fi tai p. 044 416 3529. Tervetuloa!
Syksyn vierailut ovat joka toinen viikko 26.8., 9.9., 23.9., 7.10., 16.10., 4.11., 18.11., 2.12. ja 16.12.

Henkilökohtaista digiopastusta Orimattilan kirjastossa
2026-09-09 12:00 - 13:00, 2026-09-10 15:00 - 16:00 | Orimattilan kaupunginkirjasto, Lahdentie 65, Orimattila, 16300, Suomi
Henkilökohtaista, maksutonta digiopastusta ajanvarauksella kirjastossa 2.9.-10.12.26 keskiviikkoisin klo 12-13 ja torstaisin klo 15-16. Yhden opastuksen kesto 30 minuuttia. Ajanvaraukset saman viikon tiistaihin klo 16 mennessä joko orimattilan.kirjasto(a)orimattila.fi tai 044-781 3568.

Ikääntyvien yliopiston verkkoluento
2026-09-09 14:00 - 16:00 | WPK-talo, Kymenkartanonkatu 2, Heinola, 18100, Suomi
9.9.2026 klo 14 - 16 Heinolan WPK-talolla (Kymenkartanonkatu 2)
Toivo maailman kriisien keskellä. Professori Risto Saarinen, HY
Heinolan kaupunginkirjasto, Päijät-Hämeen kesäyliopisto ja Jyväskylän kesäyliopisto järjestävät syksyllä seitsemän maksutonta verkkoluentoa WPK-talolla keskiviikkoisin klo 14 - 16. Luennoille ilmoittaudutaan verkossa Päijät-Hämeen kesäyliopiston sivulla tai luentopaikalla.

Kirjavinkkejä aikuisille Lahden lähikirjastoissa
2026-09-09 17:00 - 18:00 | Liipolan kirjasto, Ostoskatu 3, Lahti, 15500, Suomi
Keskiviikkona 9.9.2026 klo 17 Liipolan kirjastossa.

Mitä lukisit seuraavaksi? Tervetuloa kuuntelemaan kirjastovirkailijan kevään lukuvinkkejä! Tarjolla on monipuolisesti vinkkejä erilaisille lukijoille: sekä kaunokirjallisuutta että tietokirjoja, kevyempää ja ajatuksia herättävää, uutta ja vanhempaa. Tässä voisi olla hyvä tilaisuus kokeilla jotain erilaista luettavaa kuin tavallisesti. Osallistujat saavat halutessaan jakaa myös omia kommenttejaan ja lukukokemuksiaan muille. Vinkkauksissa on enimmäkseen eri vinkit, joten voit osallistua useampaan kertaan.

Syksyn vinkkausajat ja -paikat:

ke 9.9. klo 17.00 Liipola

ti 6.10. klo 10.00 Mukkula

ti 10.11. klo 16.30 Kärpänen

ke 25.11. klo 10.00 Ahtiala

ke 2.12. klo 17.00 Renkomäki

Lahden pääkirjaston leffakerho: La la Land (S)
2026-09-09 17:00 - 19:30 | Lahden pääkirjasto / monitoimitila (2.krs)
Keskiviikkona 9.9. klo 17 Lahden pääkirjaston leffakerho Monitoimitilassa. Leffakerhossa katsotaan elokuva sekä keskustellaan siitä heränneistä ajatuksista. Syksyn näytösten teemoina musiikkielokuva, lännenelokuva eli länkkäri, scifielokuva ja 9.12. huonojen elokuvien maraton. Kauden viimeisellä maratonkerralla katsotaan useampia elokuvia klo 13.00 alkaen. Katso yksi tai vaikka kaikki! Näytöksissä noudatetaan elokuvien ikärajoja. Elokuvien tarkemmat tiedot päivittyvät - seuraa ilmoittelua. Tervetuloa leffaan!
Ke 9.9. La la Land (S)
Ke 7.10. Jesse Jamesin salamurha pelkuri Robert Fordin toimesta (K16)
Ke 11.11. Contact / Ensimmäinen yhteys (K12)
Ke 9.12. huonojen elokuvien maraton

Kärpäsen neulojat
2026-09-09 17:00 - 19:30 | Kärpäsen kirjasto, Kasakkamäentie 16, Lahti, Suomi
Keskiviikkona 9.9. klo 17.00–19.30 Kärpäsen kirjastossa.

Tervetuloa jakamaan käsityövinkkejä ja viettämään aikaa muiden neuleharrastajien kanssa. Kokoontuminen kirjaston omatoimiajalla. Pääset sisään kirjastoon kirjautumalla kirjastokortilla ja pin-koodilla.

Syksyn kokoontumiskerrat 26.8., 9.9., 23.9., 7.10., 21.10., 4.11., 18.11., 2.12. ja 16.12.

Photo by rocknwool on Unsplash

Lahden pääkirjaston kielikahvila
2026-09-09 17:30 - 18:30
Keskiviikkona 9.9. klo 17.30–18.30 Lahden pääkirjaston kahvilassa.

Osaatko jo vähän suomea?

Tule mukaan harjoittelemaan lisää!

Ryhmä on ilmainen ja kaikille avoin.
Ei tarvitse ilmoittautua.

Mukaan toivotaan myös suomenkielisiä juttukavereiksi!

Liipolan kirjaston lukupiiri
2026-09-10 10:30 - 12:00 | Liipolan kirjasto, Ostoskatu 3, Lahti, 15500, Suomi
Torstaina 10.9. klo 10:30-12:00 Liipolan kirjastossa.
Keskustellaan rennosti luetusta. Voit osallistua mielesi mukaan yksittäiseen lukupiiritapaamiseen tai joka kerralle. Tervetuloa!

Syksyn 2026 kirjat ja kerrat:
10.9.: Reidar Palmgren: Veli, jota minulla ei ollut
15.10.: Enni Mustonen: Emännöitsijä
12.11.: Andrei Kurkov: Harmaat mehiläiset
10.12.: Liisa Väisänen: Symbolien joulu

Tiedustelut: mirja.loikala@lahti.fi

Photo by Sincerely Media on Unsplash

Lego-klubi Kärpäsen kirjastossa
2026-09-10 13:00 - 14:30 | Kärpäsen kirjasto, Kasakkamäentie 16, Lahti, Suomi
Torstaina 10.9. klo 13.00–14.30 Kärpäsen kirjastossa.

Kuuntele tarina ja anna mielikuvituksesi lentää rakentamalla legoista jotain tarinaan liittyvää! Tervetuloa, ei ennakkoilmottautumista!

Lasten tietokirjailija Vuokko Hurme
2026-09-10 17:00 - 18:00
Hollolan pääkirjastossa 10.9.2026 klo 17.00. Lasten ja nuorten tietokirjapäivän kunniaksi Vuokko Hurme saapuu vierailulle kirjastoon. Kirjailija kertoo ensin kirjoistaan ja lopuksi kuulijat saavat kehitellä omat taruolennot! Vierailun tarjoaa Suomen tietokirjailijat ja Tietokirjallisuuden edistämiskeskus. Tilaisuus on kaikille avoin. Lämpimästi tervetuloa!

Kirjoituspaja Nastolan kirjastossa
2026-09-10 17:00 - 19:00 | Nastolan kirjasto, Toritie 6, Lahti, Päijät-Häme, 15550, Suomi
Torstaisin 10.9., 24.9., 8.10 ja 22.10. klo 17.00–19.00 Nastolan kirjastossa
Kirjoituspajassa tehdään pieniä luovan kirjoittamisen harjoituksia ja keskustellaan niistä. Valmista tekstiä tai kokemusta kirjoittajaryhmistä et tarvitse. Voit tulla mukaan kaikilla kerroilla tai silloin kun sinulle sopii, ei tarvitse ilmoittautua etukäteen. Ota mukaan omat kirjoitusvälineet.

Pajaa vetää kirjailija-runoilija Satu Juntunen.

(Kuva: Thom Milkovic, Unsplash)

Satutuokio kahdella kielellä - Bilingual storytime Lahden pääkirjastossa
2026-09-10 17:30 - 18:00 | Lahden pääkirjasto, Kirkkokatu 31, Lahti, 15140, Suomi
Torstaina 10.9. klo 17.30 Lahden pääkirjaston satuhuoneessa luetaan satuja kahdella kielellä.

Kerran kuussa pääkirjaston satutuokio on kaksikielinen – tarinat luetaan sekä suomeksi että englanniksi! Kuuntelemaan ovat tervetulleita niin äidinkielenään englantia puhuvat kuin kielikylpyä toivovat lapset ja vanhemmat. Suositellaan yli 3-vuotiaille. Ryhmiä pyydetään ilmoittautumaan etukäteen kirjaston lasten ja nuorten palveluihin paikan päällä tai soittamalla 044 018 7106.

Once a month, storytime at the Lahti main library is bilingual ‒ stories will be read in Finnish and English! Both native speakers and those looking to immerse themselves in the language are welcome. Recommended for ages 3 and up. Groups are asked to reserve their places beforehand at the library’s children’s info desk or by calling 044 018 7106.

Satutuokiot kahdella kielellä - Bilingual storytime
Torstaisin / Thursdays 10.9., 8.10., 12.11., 10.12. at 17.30
Pääkirjaston satuhuone / Lahti main library play room

Sinuhe egyptiläisen maailma arkeologin silmin
2026-09-10 18:00 - 19:00
Torstaina 10.9. klo 18 Lahden pääkirjaston auditoriossa.
Suomalaiset ovat toistuvasti valinneet Sinuhe egyptiläisen (1945) suosikkikirjakseen. Mistä Mika Waltari ammensi innoituksensa, ja mitä uusia merkityksiä teoksesta voi löytää? Lähi-idän historioitsija ja arkeologi Minna Silver osoittaa tietokirjassaan Sinuhe egyptiläisen maailma – arkeologin silmin (2024), miten taitavasti romaani on rakennettu historiallisille faktoille. Silverin esitys aukaisee kadonneisiin korkeakulttuureihin näköaloja, jotka rikastavat Sinuhen lukuelämystä.

Minna Silverin kuva: Tiziana Fabi

Kirjailijavieraina Teijo "Twist Twist" Erkinharju ja Topi Salmi
2026-09-10 18:00 - 19:00 | Lahden pääkirjasto / musiikkialue (2.krs), Kirkkokatu 31, Lahti, 15140, Suomi
Torstaina 10.9. klo 18.00–19.00 Lahden pääkirjaston musiikkialueella kirjailijavieraina muusikko Teijo ”Twist Twist” Erkinharju ja kirjailija Topi Salmi.
Twist Twist on Teijo Erkinharjun elämäkerta, joka julkaistiin syksyllä 2025. Twist Twist tuli tunnetuksi Peer Günt -yhtyeen karismaattisena rumpalina, joka ei tyytynyt vain komppaamaan vaan oli yhtyeen näkyvin hahmo. Rockin SM-kisoista 1984 alkanut nousukiito kesti 90-luvun vaihteeseen. Toinen tärkeä bändi hänen urallaan oli Leningrad Cowboys, jossa hän soitti kymmenen vuotta.
Kirjassa Twist Twist kertoo keikoistaan ja muistelee legendaarisia esiintymisiä mm. Senaatintorilla yhdessä puna-armeijan kuoron kanssa. Kirjassa riittää myös värikkäitä sivujuonteita, ja Twist Twist kertoo arkailematta, mitä tapahtui lavalla ja sen ulkopuolella.
Kirjan ovat toimittaneet Teijo Erkinharju itse yhdessä Emsalö Music -levy-yhtiön Topi Salmen kanssa. Topi Salmi on sanoittaja ja musiikkialan yrittäjä. Teijo ”Twist Twist” Erkinharju on rumpali, jonka nykyisiä bändejä ovat mm. Los Bastardos Finlandeses, Dog Days Revolution ja The Zönk. Kuva: Pasi Rytkönen (Topi Salmi) ja Juha Metso
(Twist Twist Erkinharju)

Digiopastuspäivystys Liipolan kirjastossa
2026-09-11 10:00 - 11:00 | Liipolan kirjasto, Ostoskatu 3, Lahti, 15500, Suomi
Perjantaisin 11.9., 9.10., 6.11. ja 11.12. klo 10-11 Liipolan kirjastossa.
Digiopastuspäivystyksessä kirjaston mediaohjaaja on paikalla vastaamassa kysymyksiin mm.mobiililaitteista ja sovelluksista.
Ota mukaan oma älypuhelin, tabletti tai kannettava tietokone. Maksuton opastus, ei ennakkoilmoittautumista. Opastusta annetaan tulojärjestyksessä, opastusaika max 15-20min.

Siirtokuvapaja yläkouluikäisille Lahden pääkirjastossa
2026-09-14 17:00 - 20:00 | Lahden pääkirjasto, Kirkkokatu 31, Lahti, 15140, Suomi
Maanantaina 14.9. klo 17–20 Lahden pääkirjaston Nuorten tilassa järjestetään siirtokuvapaja nuorille.
Mitkä kolme sanaa sinä haluaisit ihollesi? Veni vidi vici tai Live Love Laugh? Tai ehkä sittenkin vain yksi sana. Äiti<3. Tässä pajassa pääset suunnittelemaan oman siirtokuvan iholle. Jos olet pohtinut omaa tatuointia, voit nyt testata sitä väliaikaisella siirtokuvalla. Siirtokuva kestää iholla yhdestä kahteen päivää.

Paja on suunnattu yläkouluikäisille. Voit tulla mukaan pajaan myös alkamisajan jälkeen. Pajalaisten siirtokuvat piirtää puhtaaksi Ella Eroglu sitä mukaa, kun suunnitelmat valmistuvat.
